ข้อใดกล่าวถึงการคำนวณผลตอบแทนแบบ TWRR ไม่ถูกต้อง
A. ใช้หลักการคำนวณผลตอบแทนแบบ GM

B. เป็นการคิดผลตอบแทนเฉลี่ยแบบไม่ทบต้น

C. เป็นการคิดผลตอบแทนทุกๆ ช่วงเวลา

D. เป็นวิธีที่ใช้คำนวณผลตอบแทนการลงทุนของผู้จัดการกองทุน
คำตอบคือ B.  เพราะว่า เพราะการคิดผลตอบแทนเฉลี่ยแบบไม่ทบต้น เป็นวิธีคิดผลตอบแทนแบบเลขคณิต (Arithmetic Average Rate of Return หรือ AM) ซึ่งผลของ AM มาจากผลรวมของผลตอบแทนแต่ละช่วงเวลา หารด้วยจำนวนช่วงเวลาที่ลงทุน

ส่วนข้ออื่น ๆ เป็นการคำนวณผลตอบแทนแบบ TWRR (Time-Weighted Rate of Return) หมายถึง วิธีที่ใช้คำนวณผลตอบแทนการลงทุนของผู้จัดการกองทุน จะใช้หลักการคำนวณผลตอบแทนแบบเรขาคณิต (Geometric Average Rate of Return หรือ GM) ซึ่งเป็นวิธีคิดผลตอบแทนแบบเฉลี่ยทบต้น แต่เป็นการคิดผลตอบแทนทุกๆ ช่วงเวลา เช่น ทุกๆ 1 เดือน หรือ 1 วัน ไม่รวมผลกำไรขาดทุนจาก การเพิ่มหรือว่าลดเงินลงทุน และมีการนำกระแสเงินสดที่ได้รับมาคำนวณด้วย (กระแสเงินสด เช่น เงินปันผล)

ตัวอย่างการคำนวณ TWRR เช่น ลงทุนด้วยเงินลงทุน 100 บาท ตอนเดือน ม.ค. 61 ถึงเดือน พ.ค. 61 มีกำไร 20% เงินลงทุนเพิ่มมาเป็น 120 บาท จากนั้นลงทุนเพิ่ม 100 ทำให้มูลค่าเงินลงทุนกลายเป็น 220 บาท

พอถึงเดือน มิ.ย. 61 ขาดทุน 10% จากเดือน พ.ค. ทำให้มูลค่าเงินลดลงเหลือ 198 บาท เลยถอนเงินลงทุนออกมา 50 บาท เหลือเงินลงทุน 148 บาท

พอถึงเดือน ธ.ค. 61 ตลาดปรับตัวขึ้นทำให้ได้กำไร 50% มูลค่าเงินลงทุนกลายเป็น 222 บาท และหุ้นที่ลงทุนมีการจ่ายเงินปันผลออกมาในเดือน มี.ค. 61 จำนวน 10 บาท

การคำนวณมูลค่าเงินลงทุนแบบ TWRR เป็นการคำนวณกำไร/ขาดทุน จากการลงทุนได้อย่างแม่นยำ
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน